Idén is 15 milliós befektetés várja a női startuppereket

Második alkalommal is útjára indul a Hiventures StartupHER programja, amely a női vállalkozók felkarolását és támogatását tűzte ki célul. A tőkebefektető társaság szerint már nem az a kérdés, hogy a nők vállalkozhatnak-e, hanem sokkal inkább a konkrét lehetőségek megteremtésére kell fókuszálni. A Hiventures portfóliójába tartozó cégek 692 alapítójának is csupán 13,3%-a nő, ezért az alapkezelő különösen fontosnak tartja, hogy egy inspiráló és segítő hazai közösség jöjjön létre a jövő női vállalkozói részére.